

**Қазақстан Республикасы Үкіметінің 1997 жылғы 4 желтоқсандағы N 1680 қаулысына өзгерістер мен толықтырулар енгізу туралы**

***Күшін жойған***

Қазақстан Республикасы Үкіметінің Қаулысы 1998 жылғы 19 тамыздағы N 770. Күші жойылды - ҚР Үкіметінің 2006.04.29. N 343 қаулысымен.

      "Қазақстан Республикасының нормативтік құқықтық актілері туралы" Қазақстан Республикасының 1998 жылғы 24 наурыздағы
 Заңын
 іске асыру мақсатында Қазақстан Республикасының Үкіметі ҚАУЛЫ ЕТЕДІ:

      "Қазақстан Республикасының Нормативтік құқықтық актілерінің мемлекеттік тізілімін бекіту туралы" Қазақстан Республикасы Үкіметінің 1997 жылғы 4 желтоқсандағы N 1680
 қаулысына
 (Қазақстан Республикасының ПҮАЖ-ы, 1997 ж., N 52, 478-құжат) мынадай өзгерістер мен толықтырулар енгізілсін:

      көрсетілген қаулымен бекітілген Қазақстан Республикасының нормативтік құқықтық актілерінің мемлекеттік тізілімі туралы ережеге:

     3-тармақта:

     төртінші азатжолдағы "Қазақстан Республикасы Президентінің жарлықтары" деген сөздер алынып тасталсын;

     бесінші, алтыншы, жетінші және сегізінші азатжолдар мынадай редакцияда жазылсын:

     "Қазақстан Республикасы Парламентінің және оның палаталарының

нормативтік қаулылары;

     Қазақстан Республикасы Үкіметінің нормативтік қаулылары;

     Қазақстан Республикасы Конституциялық Кеңесінің, Жоғарғы Сотының және Орталық сайлау комиссиясының нормативтік қаулылары;

     Ұлттық Банктің, Ұлттық қауіпсіздік комитетінің, орталық атқарушы органдардың азаматтардың құқықтарын, бостандықтары мен заңды мүдделерін қозғайтын немесе ведомствоаралық сипаты бар нормативтік құқықтық актілері;"

     4-тармақтың екінші азатжолында:

     "енгізілгеннен кейін бес күн ішінде" деген сөздер алынып тасталсын;

     "және орыс тілдерінде" деген сөздерден кейін "қағаз және электрондық сақтаушыларда" деген сөздермен толықтырылсын.

*Қазақстан Республикасының*

*Премьер-Министрі*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК